Rynhardt is ŉ passievolle en bekroonde tennisspeler: Hy speel sedert gr. 8 vir sy skool se eerstespan, is vyf jaar lank deel van die Gauteng-Oos-tennisvereniging en is in 2014 gekies vir die o/19 Suid-Afrikaanse skolespan. Hy het die voorreg gehad om met die span na Brittanje te toer en het die hand van helde soos Kevin Anderson en Jo-Wilfried Tsonga geskud.
Die bekende tennisster Rodger Federer is sy rolmodel: “Hy is ŉ ware heer, hy speel altyd sy beste en gee nooit moed op nie. Ek streef daarna om soos hy te wees op die tennisbaan.”